***“BIOKIMYO” акциядорлик жамияти корпоратив маслаҳатчининг жамиятнинг***

***2024 йилнинг 1 чорак якуни бўйича корпортив қонунчилигига риоя этилиши юзасидан кузатув кенгаши олдидаги***

***ҲИСОБОТИ***

|  |  |
| --- | --- |
| **2024 йил 1 апрель**  |  **Тошкент шаҳри** |
|  |  |

“BIOKIMYO” АЖ акциядорлар умумий йиғилишининг 28 июнь 2016 йилдаги қарори билан жамият томонидан 2016 йил 28 июндан бошлаб, Корпоратив бошқарув кодекси ва 2021 йил
3 мартдаги йиғилиш қарори билан Корпоратив бошқарув қоидалари тавсияларига риоя қилиш мажбурияти қабул қилинган.

Жамиятнинг таъсис хужжатлари ва ички локал ҳужжатлари уч тилда, яъни ўзбек,рус ва инглиз тилларида ишлаб чиқилган ва жамиятнинг расмий сайтида жойлаштирилган.

Ишлаб чиқилган ички ҳужжатлар яъни, «BIOK1MYO» aksiyadorlik jamiyatining (янги таҳридаги) Устави, корпоратив ички хужжатлари ва ички идоравий хужжатлари Ўзбекистон Республикаси Фуқаролик кодекси, Ўзбекистон Республикасининг 2014 йил 6-майдаги 370-сон «Акциядорлик жамиятлари ва акциядорлар ҳуқуқларинн ҳимоя қилиш тўғрисида»ги Қонуни, Ўзбекистон Республикаси 2015 йил 3 июндаги ЎРК-387 билан тасдиқланган “Қимматли қоғозлар бозори тўғрисида»ги (янги тахрири) Қонуни, акциядорлик жамиятлари фаолиятининг самарадорлигини ошириш ва корпоратив бошқарув тизимини такомиллаштириш комиссияси йиғилишининг 2015 йил 31 декабрдаги 9-сон баённомаси билан тасдиқланган “Корпоратив бошқарув кодекси”, 2018 йил 20 апрелдаги №15-сонли йиғилиш қарори билан тасдиқланган “Корпоратив бошқарув қоидалари” хамда Ўзбекистон Республикасининг бошқа меъёрий-ҳуқуқий хужжатларига мувофиқ ишлаб чиқилган.

Жорий йилнинг ўтган даври давомида кузатув кенгашининг иккита **йиғилишлари** бўлиб, йиғилиш кун тартибида **қуйидаги масалалар кўрилган ва тегишли қарорлар қабул қилинган**:

***2024 йил 5 февралдаги 5-сонли йиғилиш:***

1. “BIOKIMYO” АЖ акциядоларининг талабидан келиб чиқиб, “MEGA COMFORT BUSINESS” MChJ нинг 2024 йил 24 январдаги 2 сонли, Давлат аактивларини бошқариш агентлигининг 2024 йил 31 январь 02/09-3-17/254 сонли ҳамда “FОYKON” АЖ нинг 2024 йил
12 январдаги 2-сонли мурожаат хатлари муҳокамаси.
2. Жамият акциядорларининг навбатдан ташқари умумий йиғилишини чақириш, унинг ўтказишга тайёргарлик кўриш.
3. “BIOKIMYO” акциядорлик жамияти Уставига ўзгартириш киритиш тўғрисида.

4. Жамият акциядорларининг талаб қилиб олинмаган, 2019 йил учун даъво муддати тугаган дивидендларини жамият ихтиёрида қолдириш масаласи.

***2024 йил 20 февралдаги 6-сонли йиғилиш:***

1. “BIOKIMYO” АЖнинг 2023 йил якуни бўйича бизнес-режаси асосий кўрсаткичлари бажарилиши ва кузатув кенгашининг олдин қабул қилинган қарорлари доирасида берилган топшириқлар ижроси тўғрисида.
2. “BIOKIMYO” АЖ 2023 йил якуни бўйича молиявий ва иқтисодий фаолияти таҳлили натижалари ҳамда дебиторлик ва кредиторлик қарздорликларни қисқартириш юзасидан олиб борилган ишлар тўғрисида ҳисобот.
3. “BIOKIMYO” АЖнинг жамиятни ривожлантириш ва маҳсулот таннархини камайтириш юзасидан 2023 йил давомида олиб борилган ишлар тўғрисида ҳисобот.
4. “BIOKIMYO” АЖда модернизация ва реконструкция бўйича 2023 йил давомида белгиланган чора-тадбирларнинг бажарилиши ҳамда ишлаб чиқаришни маҳаллийлаштириш ва саноат кооперациясини ривожлантириш чора-тадбирлари натижадорлиги юзасидан амалга оширилган ишлар бўйича ҳисобот.
5. “BIOKIMYO” АЖда амалга ошириладиган инвестиция лойиҳаларининг
2023 йил якунида бажарилиши, корпоратив харидлар ҳолати, уни қонунчилик ҳужжатларига мувофиқ амалга оширилганлиги тўғрисида ҳисобот.
6. “BIOKIMYO” АЖ ички аудит хизматининг 2023 йил якуни бўйича ҳисоботи.
7. Жамиятда аффилланган шахслар билан тузилган битимлар ёки йирик битимлар мавжудлиги, шунингдек, қонунчилик ҳужжатларининг ва жамият ички ҳужжатларининг бундай битимларни тузишга доир талабларига риоя қилиниши тўғрисидаги 2023 йил якуни бўйича хулосасини тинглаш.
8. Жамиятнинг “Ахборот сиёсати тўғрисида”ги низоми талаблари бўйича
2023 йил давомида амалга оширилган ишлар юзасидан ҳисоботини тинглаш.
9. Жамият корпоратив маслаҳатчисининг 2023 йил давомида фаолияти юзасидан ҳисоботи.
10. Жамиятнинг 2023 йил якуни бўйича корпоратив бошқарув тизимини мустақил баҳолаш натижалари тўғрисида.
11. Жамият ижроия органининг 2023 йил якуни бўйича самарадорликнинг муҳим кўрсаткичлари (кейинги ўринларда – СМК)нинг ҳисобланган миқдорлари, самарадорлигининг йиғинди кўрсаткичи (кейинги ўринларда – СЙК)ни бажариш фоизлари ҳамда бошқарув аъзоларини мукофотлаш миқдорини белгилаш.
12. Жамият томонидан 2019-2022 йиллар якуни бўйича ҳисобланган дивиденд тўловлари бўйича амалга оширилаётган чора-тадбирлар тўғрисида.

13.“BIOKIMYO” АЖнинг 2024 йилга мўлжалланган бизнес-режасини, ишлаб чиқаришни модернизация ва реконструкция қилиш комплекс чора-тадбирлари ва бизнес-режанинг алоҳида ажралмас қисми бўлган СМКнинг прогноз кўрсаткичларини тасдиқлаш.

14. Жамият ички аудит хизматининг 2024 йил учун харажатлари сметасини тасдиқлаш.

2024 йилнин 1 чораги давомида жамият акциядорларининг битта навбатдан ташқари умумий йиғилиши бўлиб ўтди. Ушбу йиғилишларда қуйидаги масалалар кўрилган ва тегишли қарорлар чиқарилган:

***2024 йил 29 февралдаги навбатдан ташқари умуммий 1 -сонли йиғилишда***

1. “BIOKIMYO” акциядорлик жамияти акциядорларининг навбатдан ташқари умумий йиғилиши регламентини тасдиқлаш.

2. “BIOKIMYO” акциядорлик жамияти кузатув кенгаши аъзоларини қайта сайлаш.

3. “BIOKIMYO” акциядорлик жамияти Уставининг янги таҳририни тасдиқлаш.

4. “BIOKIMYO” акциядорлик жамиятининг 2019 йил якуни бўйича талаб қилиб олинмаган ва даъво қилиш муддати тугаган дивидендларни жамият ихтиёрига қолдириш тўғрисида.

Жорий йилнинг тўққиз ойлиги давомида корпоратив бошқарув тизимини баҳолаш
**DK Qimmatli Qog'ozlar MARKAZIY DEPOZITARIYSI** билан 2024 йилнинг 22 апрелда жамиятнинг корпоратив бошқарув тизимини баҳолаш бўйича 2224576-сонли шартнома тузилган ва улар томонидан амалга оширилган. Баҳолашнинг якунлари бўйича:

2024 йилнинг 26 апрелдаги № 02/10-1924-сонли хулосасига кўра “BIOKIMYO” акциядорлик жамиятининг 2023 йилнинг тўққиз якуни бўйича корпоротив бошқарув тизими “ЮҚОРИ” баҳоланиб, жами **1 200** баллдан **1 003** баллга баҳоланиб, фоиз кўрсатгичи **83,5 %ни** ташкил этиши аниқланган.

Жамият Кузатув кенгаши йиғилишларига таёргарлик кўриш, чақириш ва йиғилиш ўтказиш тартиби, акциядорлар ва кузатув кенгаши, умумий йиғилишлари қарорларини ижроси ҳамда дивидендларни тўлаш тартибларига риоя этмаслик ҳолатлари аниқланмади.

Шунингдек, жамият акциядорлари томонидан корпоратив низолар юзасидан жамият бошқарув органлари фаолияти бўйича шикоят ва аризалар билан мурожаат қилинмаган.

**Жамият корпоратив**

**маслаҳатчиси Б.Суюнов**